#

|  |  |  |
| --- | --- | --- |
|  |  |  |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΑΛΕΞΑΝΔΡΕΙΑ 19 ΟΚΤ 2018** |
| **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ**  |  |  |
| **& ΘΡΗΣΚΕΥΜΑΤΩΝ** |  | **ΑΡ. ΠΡΩΤ. 578** |
| **ΠΕΡ/ΚΗ Δ/ΝΣΗ Π. & Δ. Ε. ΚΕΝΤΡ. ΜΑΚΕΔΟΝΙΑΣ** |  |  |
| **ΔΙΕΥΘΥΝΣΗ Β/ΘΜΙΑΣ ΕΚΠ/ΣΗΣ Ν. ΗΜΑΘΙΑΣ** |  |  |
|  |  | **ΠΡΟΣ :**  |
| **1ο ΓΕΝΙΚΟ ΛΥΚΕΙΟ ΑΛΕΞΑΝΔΡΕΙΑΣ** |  |  |
|  |  | **Δ.Δ.Ε. ΗΜΑΘΙΑΣ** |
| **ΤΑΧ.ΔΝΣΗ : ΕΛ. ΒΕΝΙΖΕΛΟΥ 97**  |  |  |
|  **ΑΛΕΞΑΝΔΡΕΙΑΤ.Κ.: 593 00** |  | **ΥΠΟΨΗ** |
| **ΤΗΛ. – FAX: 23330 - 22025** |  | **ΓΡΑΦΕΙΩΝ ΓΕΝΙΚΟΥ**  |
| **e-mail: 1lykalndr@sch.gr** |  | **ΤΟΥΡΙΣΜΟΥ** |
| **ΠΛΗΡΟΦΟΡΙΕΣ: ΚΟΥΓΚΑΣ ΚΩΝ/ΝΟΣ** |  |  |

#

**ΘΕΜΑ: « Εκδήλωση ενδιαφέροντος για κατάθεση προσφοράς διοργάνωσης**

 **πολυήμερης εκδρομής στο εξωτερικό »**

 Το 1ο ΓΕΝΙΚΟ ΛΥΚΕΙΟ ΑΛΕΞΑΝΔΡΕΙΑΣ ΗΜΑΘΙΑΣ, σύμφωνα με το άρθρο 13, της 33120/ΓΔ4/28-2-2017 (ΦΕΚ 681 τ.Β΄/6-3-2017) Υπουργικής απόφασης του ΥΠ.Π.Ε.Θ. προσκαλεί τους ενδιαφερόμενους να καταθέσουν προσφορά για τη διοργάνωση της πολυήμερης εκπαιδευτικής εκδρομής της Γ΄ τάξης του σχολείου στο εξωτερικό.

 Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου για τη διοργάνωση της εκδρομής.

 **Η πολυήμερη εκδρομή συνολικής διάρκειας έξι ή επτά ημερών (πέντε ή έξι διανυκτερεύσεις) προγραμματίζεται για να πραγματοποιηθεί το χρονικό διάστημα από Δευτέρα 10 Δεκεμβρίου με επιστροφή την Κυριακή 17 Δεκεμβρίου. Οι ημερομηνίες για τη διαμόρφωση των προσφορών να μην θεωρούνται δεσμευτικές και μπορούν να διαμορφωθούν με τρόπο ώστε να αφορούν το διάστημα από τη Δευτέρα 3 Δεκεμβρίου (διάρκειας 7 ημερών) με καταληκτική ημερομηνία επιστροφής σε κάθε περίπτωση μέχρι την Τετάρτη 19 Δεκεμβρίου ανάλογα με τις διαθέσιμες ημερομηνίες των αεροπορικών πτήσεων.**

 Τα στοιχεία που αφορούν την εκδρομή και θα ληφθούν υπόψη για την κατάθεση της προσφοράς είναι:

* **Προορισμός εκδρομής: Κεντρική – Νότια** Ιταλία (Νάπολι – Πομπηία - Ρώμη – Φλωρεντία)
* **Αριθμός συμμετεχόντων μαθητών:** Εβδομήντα οκτώ (78) με απόκλιση συν – πλην τρείς (±3). *\*\*\* Σημείωση – επισήμανση: Στο συνολικό αριθμό των μαθητών να συμπεριληφθεί οπωσδήποτε αριθμός τριών (3) δωρεάν συμμετοχών (free). Η επισήμανση γίνεται ώστε η τελική τιμή να προκύπτει από το γινόμενο 75* (±3) επί την τιμή ανά μαθητή .
* **Αριθμός συνοδών εκπαιδευτικών:** Πέντε (5).
* **Μεταφορικά μέσα:** Αεροπλάνο ή καράβι κατά τη μετάβαση και η επιστροφή οπωσδήποτε με αεροπλάνο. Δύο λεωφορεία για τις μετακινήσεις μεταξύ των πόλεων στην Ιταλία και για τη μετάβαση – επιστροφή από τα αεροδρόμια ή λιμάνια.
* **Κατηγορία καταλύματος:** Ξενοδοχεία τριών (\*\*\* superior) ή τεσσάρων αστέρων (4 \*\*\*\*) τα οποία κατά προτίμηση να βρίσκονται κοντά στο κέντρο των πόλεων για ευκολία πρόσβασης των μαθητών σε αυτά. Τα περισσότερα από τα δωμάτια για τους μαθητές να είναι τρίκλινα (3/κλινα). Για τους συνοδούς εκπαιδευτικούς 3 μονόκλινα και ένα δίκλινο. Η διαμονή στα ξενοδοχεία να περιλαμβάνει ημιδιατροφή (πρωινό και κατά προτίμηση δείπνο)
* Διανυκτερεύσεις: Ρώμη τρείς (3) έως τέσσερις (4), Φλωρεντία μία (1) έως δύο (2).
* Υποχρεωτικά να προβλέπεται η ύπαρξη αρχηγού – συνοδού του γραφείου και ελληνόφωνου ξεναγού σε όλες τις επισκέψεις.
* Στην προσφορά να επισημαίνεται και το συνολικό κόστος των δημοτικών φόρων με το οποίο θα επιβαρύνονται οι συμμετέχοντες.
* Επίσης εάν η προσφορά αφορά μετακίνηση με **αεροπορική εταιρεία low cost** τότε σε αυτήν να αναφέρεται το κόστος επιβάρυνσης αποσκευών ή οποιοδήποτε άλλη επιβάρυνση μπορεί να προκύψει.
* **Ασφάλιση μαθητών:** Υποχρεωτική ασφάλιση αστικής επαγγελματικής ευθύνης σύμφωνα με την κείμενη νομοθεσία. **Σε κάθε περίπτωση επιβάλλεται** να υπάρχει και η πρόσθετη προαιρετική ασφαλιστική κάλυψη – για τα πρακτορεία - ασθένειας ή ατυχήματος.
* **Λοιπές – επιπρόσθετες υπηρεσίες:** Επισκέψεις σε μουσεία και σε χώρους ιδιαίτερης πολιτιστικής και περιβαλλοντικής αναφοράς των συγκεκριμένων περιοχών.
* **Το οριστικό πρόγραμμα της εκδρομής (μετακινήσεις –** επισκέψεις κλπ) θα καταρτιστεί σε συνεργασία των υπευθύνων του πρακτορείου με το διευθυντή του σχολείου και τους συνοδούς εκπαιδευτικούς.

**ΜΟΡΦΗ ΚΑΤΑΘΕΣΗΣ ΠΡΟΣΦΟΡΩΝ**

Κάθε Τουριστικό γραφείο έχει δικαίωμα να καταθέσει προσφορά ή προσφορές εναλλακτικά, για τις παρακάτω μορφές της εκδρομής ανάλογα με τη διάρκεια τους ή το μέσο μεταφοράς, για τις οποίες θα αποφασίσουν τελικά οι μαθητές με την πιο συμφέρουσα ως προς την οικονομική κυρίως πλευρά.

**Α. Αεροπορική (μετάβαση και επιστροφή).** Διάρκεια επτά ημέρες (6 διανυκτερεύσεις). Αεροδρόμιο άφιξης: Νάπολη. Ημερήσια εκδρομή Πομπηία. Τέσσερις διανυκτερεύσεις στη Ρώμη. Δύο διανυκτερεύσεις στη Φλωρεντία. Αεροδρόμιο αναχώρησης: Φλωρεντία ή άλλο αεροδρόμιο της Κεντρικής ή Βόρειας Ιταλίας.

**Β. Αεροπορική (μετάβαση και επιστροφή).** Διάρκεια έξι ημέρες (5 διανυκτερεύσεις). Αεροδρόμιο άφιξης: Νάπολη. Ημερήσια εκδρομή Πομπηία. Τρείς ή τέσσερις διανυκτερεύσεις στη Ρώμη. Μία ή δύο διανυκτερεύσεις στη Φλωρεντία. Αεροδρόμιο αναχώρησης: Φλωρεντία ή άλλο αεροδρόμιο της Κεντρικής ή Βόρειας Ιταλίας.

**Γ. Ακτοπλοϊκή μετάβαση σε καμπίνες – επιστροφή αεροπορικώς.** Διάρκεια επτά ημέρες (6 διανυκτερεύσεις). *Σημ: στην περίπτωση αυτή η νύκτα μετακίνησης με το καράβι από Ηγουμενίτσα δεν λαμβάνεται υπόψη στη συνολική διάρκεια*. Λιμάνι άφιξης: Μπάρι. Τέσσερις διανυκτερεύσεις στη Ρώμη. Δύο διανυκτερεύσεις στη Φλωρεντία. Αεροδρόμιο αναχώρησης: Φλωρεντία ή άλλο αεροδρόμιο της Κεντρικής ή Βόρειας Ιταλίας. Στην περίπτωση αυτής της εκδρομής οι αποσκευές των μαθητών θα επιστρέψουν με το λεωφορείο.

**Δ. Ακτοπλοϊκή μετάβαση σε καμπίνες – επιστροφή αεροπορικώς.** Διάρκεια επτά ημέρες (5 διανυκτερεύσεις). Λιμάνι άφιξης: Μπάρι. Τρείς ή τέσσερις διανυκτερεύσεις στη Ρώμη. Μία ή δύο διανυκτερεύσεις στη Φλωρεντία. Αεροδρόμιο αναχώρησης: Φλωρεντία ή άλλο αεροδρόμιο της Κεντρικής ή Βόρειας Ιταλίας. Στην περίπτωση αυτής της εκδρομής οι αποσκευές των μαθητών θα επιστρέψουν με το λεωφορείο.

1. **ΔΙΚΑΙΩΜΑ ΣΥΜΜΕΤΟΧΗΣ:** Δικαίωμα εκδήλωσης ενδιαφέροντος και συμμετοχής στο διαγωνισμό έχουν όλα τα ταξιδιωτικά γραφεία τα οποία διαθέτουν το ειδικό σήμα λειτουργίας και το οποίο βρίσκεται σε ισχύ.
2. **ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ:** Οι προσφορές υποβάλλονται στο 1ο ΓΕ.Λ. ΑΛΕΞΑΝΔΡΕΙΑΣ **(ταχυδρομική διεύθυνση ΕΛ. ΒΕΝΙΖΕΛΟΥ 97 ΑΛΕΞΑΝΔΡΕΙΑ Τ.Κ. 59300)** σε κλειστό φάκελο. Στο φάκελο, εκτός από την προσφορά, θα πρέπει απαραίτητα να περιλαμβάνεται και υπεύθυνη δήλωση ότι το ταξιδιωτικό γραφείο διαθέτει το ειδικό σήμα λειτουργίας το οποίο βρίσκεται σε ισχύ.

Επίσης στην προσφορά θα πρέπει υποχρεωτικά να καταγράφονται:

α. η τελική συνολική τιμή της προσφοράς,

 β. η επιβάρυνση για κάθε μαθητή και

 γ. η υποχρεωτική ασφάλιση ευθύνης του διοργανωτή σύμφωνα με την κείμενη

 νομοθεσία.

Οι προσφορές πρέπει να είναι καθαρογραμμένες και να μην υπάρχουν σε αυτές στοιχεία

που να καθιστούν ασαφή την προσφορά, όπως ξύσματα, σβησίματα, προσθήκες ή διορθώσεις. Εάν στην προσφορά υπάρχει οποιαδήποτε διόρθωση ή προσθήκη, θα πρέπει αυτή να είναι καθαρογραμμένη και να υπάρχει η μονογραφή από τον προσφέροντα. Διαφορετικά εάν οι προσθήκες – διορθώσεις κλπ. που υπάρχουν, κατά την κρίση της επιτροπής αξιολόγησης, καθιστούν ασαφή την προσφορά, αυτή θα απορρίπτεται για τους συγκεκριμένους λόγους.

**Όσοι ενδιαφέρονται να λάβουν μέρος στον διαγωνισμό θα πρέπει να υποβάλουν τις προσφορές τους μέχρι τις 10.30 το πρωί της Δευτέρας 29-10-2018 με έναν από τους παρακάτω τρόπους:**

 α. Προσωπικά ή με εκπρόσωπο του πρακτορείου στο σχολείο.

 β. Με συστημένη ταχυδρομική επιστολή που θα απευθύνεται στο σχολείο.

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και εάν η καθυστερημένη λήψη οφείλεται στην υπηρεσία αποστολής και λήψης του φακέλου (ταχυδρομείο, διανομείς ή μέσα συγκοινωνίας).

 **Όλα τα επισυναπτόμενα δικαιολογητικά πρέπει να περιέχονται στο φάκελο που κατατίθεται στο σχολείο (εγκύκλιος 190919/25-11-2014/Δνση Σπουδών, Προγραμμάτων και Οργάνωσης Δ.Ε./Υ.ΠΑΙ.Θ.), διαφορετικά συντρέχει λόγος ακυρότητας της προσφοράς.**

1. **ΑΞΙΟΛΟΓΗΣΗ ΤΩΝ ΠΡΟΣΦΟΡΩΝ:** Η αξιολόγηση των προσφορών θα γίνει από την Επιτροπή που έχει συγκροτηθεί για το συγκεκριμένο σκοπό σε διαδικασία που θα περιλαμβάνει τα παρακάτω στάδια:

Α. Παραλαβή φακέλων με τις προσφορές

Β. **Αποσφράγιση των φακέλων το μεσημέρι (12.00) της Δευτέρας 29-10-2018.**

Γ. Έλεγχος πληρότητας των στοιχείων

Δ. Αξιολόγηση οικονομικών και ποιοτικών στοιχείων των προσφορών

Ε. Επιλογή του αναδόχου ταξιδιωτικού γραφείου.

1. **ΕΠΙΛΟΓΗ ΑΝΑΔΟΧΟΥ:** Για την αξιολόγηση των προσφορών, την επιλογή της πλέον συμφέρουσας προσφοράς και την ανακήρυξη του αναδόχου ταξιδιωτικού γραφείου, σύμφωνα με τη σχετική Υπουργική απόφαση συγκροτείται στο σχολείο, με πράξη του Διευθυντή, Επιτροπή, η οποία αποτελείται από τον ίδιο ως Πρόεδρο, δύο (2) από τους συνοδούς εκπαιδευτικούς που ορίζονται από το Σύλλογο Διδασκόντων του σχολείου, έναν (1) εκπρόσωπο του Συλλόγου Γονέων και Κηδεμόνων και τους εκπροσώπους των μαθητικών συμβουλίων της Γ΄ τάξης του σχολείου, οι οποίοι στην επιτροπή εκπροσωπούνται με μία (1) ψήφο. Σύμφωνα με τα ως άνω οριζόμενα η επιτροπή αξιολόγησης είναι πενταμελής (5 μέλη).

Η επιτροπή έχει την αρμοδιότητα και την ευθύνη επιλογής του ταξιδιωτικού γραφείου που θα πραγματοποιήσει την πολυήμερη εκδρομή.

Η επιλογή του πρακτορείου θα καταγραφεί σε σχετικό πρακτικό στο οποίο θα περιγράφονται με σαφήνεια τα κριτήρια της επιλογής. Το εν λόγω πρακτικό, εφόσον ζητηθεί, κοινοποιείται σε κάθε συμμετέχοντα ή/και έχοντα νόμιμο δικαίωμα προκειμένου να έχει τη δυνατότητα υποβολής ένστασης κατά της επιλογής εντός τριών (3) ημερών από τη σύνταξη του πρακτικού. Μετά την αξιολόγηση των προσφορών και την εξέταση των τυχόν ενστάσεων που έχουν υποβληθεί, θα γίνει η τελική επιλογή του ταξιδιωτικού γραφείου και μεταξύ αυτού και του σχολείου θα συνταχθεί σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που θα υπογραφεί από τα συμβαλλόμενα μέρη.

Η σύμβαση θα υπογραφεί μέχρι το μεσημέρι της **Παρασκευής 7 Νοεμβρίου 2018** προκειμένου στη συνέχεια να κατατεθούν τα δικαιολογητικά στη Δ.Δ.Ε Ημαθίας για την έγκριση του φακέλου της εκδρομής.

Στη σύμβαση θα περιλαμβάνονται απαραίτητα τα εξής:

1. Το εγκεκριμένο από το Σύλλογο Διδασκόντων αναλυτικό πρόγραμμα της εκδρομής
2. Τα ονόματα των ξενοδοχείων, η κατηγορία, ο αριθμός των δωματίων και κλινών και οι παρεχόμενες από αυτά υπηρεσίες.
3. Η ασφάλεια αστικής επαγγελματικής ευθύνης
4. Το συνολικό κόστος της εκδρομής και το κόστος ανά μαθητή
5. Οι γενικοί όροι συμμετοχής στην εκδρομή.

 **Ο Διευθυντής**

 **Κούγκας Κωνσταντίνος ΠΕ04.02 Χημικός**